# data[].attributes.headline
วัฒนธรรม : การไหว้

# data[].attributes.subject
วัฒนธรรม : การไหว้

# data[].attributes.body
ไหว้ เป็นการทักทายของชาวไทย เพื่อแสดงความเคารพหรือสักการะด้วยการพนมมือเช่นเดียวกับการทำ อัญชลีมุทรา ของวัฒนธรรมอินเดีย ถือเป็นการให้เกียรติและแสดงถึงความมีสัมมาคารวะแก่กันและกัน นอกจากนี้ยังแสดงถึงการขอบคุณ การขอโทษ การยกย่อง หรืออื่น ๆ ตามแต่โอกาส การไหว้จะใช้สองมือขึ้นประนมเหมือนดอกบัวตูมไว้ระหว่างอก นิ้วแนบชิดสนิทกัน ศอกสองข้างแนบชิดลำตัว และยกขึ้นไหว้ในระดับต่าง ๆ โดยใช้มือกับใบหน้าเป็นตัวแบ่งระดับ

อาทิตยา พรรณไร่ ม.4/7

# data[].attributes.headline
อาหารไทย-ต้มยำกุ้ง

# data[].attributes.subject
อาหารไทย-ต้มยำกุ้ง

# data[].attributes.body
ต้มยำกุ้ง เป็นอาหารไทยภาคกลางประเภทต้มยำ ซึ่งเป็นที่นิยมรับประทานไปทุกภาคในประเทศไทย เป็นอาหารที่รับประทานกับข้าว มีรสเปรี้ยวและเผ็ดเป็นหลักผสมเค็มและหวานเล็กน้อย มีวิธีทำดังนี้

1. ต้มน้ำต้มกระดูกโดยใส่เปลือกกุ้ง ตะไคร้หั่นท่อน และรากผักชี เมื่อเดือดยกลง
กรองเอาแต่น้ำเป็นน้ำสต็อก
2. นำน้ำสต็อกตั้งไฟ ใส่ตะไคร้ เห็ดฟาง พอน้ำเดือดใส่กุ้งรอจนเดือดแล้วใส่น้ำปลา ฉีกใบมะกรูดใส่ลงไป
3. ละลายน้ำพริกเผากับนมข้นจืดในชามเสิร์ฟ คนให้เข้ากัน เติมน้ำมะนาว พริกขี้หนูบุบ
4. ตักต้มยำใส่ชามเสิร์ฟ โรยหน้าด้วยผักชี

นายจิรโชติ นนทรัตน์ ม.4/7 เลขที่7

# data[].attributes.headline
การละเล่นไทย:รีรีข้าวสาร

# data[].attributes.subject
การละเล่นไทย:รีรีข้าวสาร

# data[].attributes.body
รีรีข้าวสาร เป็นการละเล่นไทยแบบดั้งเดิมที่น่าจดจำ โดยผู้เล่นสองคนประสานมือไว้เหนือศีรษะ คล้องตัวผู้เล่นคนอื่นๆ มีวิธีเล่นดังนี้

1) ตกลงกันว่าใครจะเป็นประตู ใช้ 2 คน คนอื่นๆ ต่อแถวกันรอดประตู
2) ระหว่างเดิน ประตูจะเป็นผู้ร้องเพลง “รีรีข้าวสาร สองทะนานข้าวเปลือก เลือกท้องใบลาน เก็บเบี้ยใต้ถุนร้าน คดข้าวใส่จาน พานเอาคนข้างหลังไว้ให้ดี”
3) ผู้เล่นที่ถูกคล้องตัวไว้ ก็จะถูกลงโทษ หรือถูกให้มาเป็นประตูแทน

นางสาว นฤมล วัฒนกิจ เลขที่18 ม.4\7

# data[].attributes.headline
ประเพณีไทย-แห่ผีตาโขน

# data[].attributes.subject
ประเพณีไทย-แห่ผีตาโขน

# data[].attributes.body
ผีตาโขน เป็นเทศกาลที่จัดขึ้นในอำเภอด่านซ้าย จังหวัดเลย ซึ่งตั้งอยู่ทางภาคอีสาน ของประเทศไทย เป็นเทศกาลที่เกิดขึ้นในเดือน 7 ซึ่งมักจัดมากกว่าสามวันในบางช่วงระหว่างเดือนมีนาคม และกรกฎาคม โดยจัดขึ้นในวันที่ได้รับเลือกให้จัดขึ้นในแต่ละปีโดยคนทรงประจำเมือง ซึ่งงานบุญประเพณีพื้นบ้านนี้มีชื่อเรียกว่า บุญหลวง โดยแบ่งออกเป็นเทศกาล ผีตาโขน, ประเพณีบุญบั้งไฟ และงานบุญหลวง

น.ส.เบญญาดา สุขากรณ์ เลขที่21 ม.4/7

# data[].attributes.headline
ประเพณี - ตักบาตรเทโว

# data[].attributes.subject
ประเพณี - ตักบาตรเทโว

# data[].attributes.body
คือ การทำบุญตักบาตร ในวันแรม 1 ค่ำ เดือน 11 เนื่องในโอกาสที่พระพุทธเจ้าเสด็จลงจากเทวโลก คำว่า เทโว ย่อมาจากคำว่า เทโวโรหนะ ซึ่งแปลว่า การเสด็จลงจากเทวโลก ความเดิมมีว่าในพรรษาที่ 7 นับแต่วันตรัสรู้พระพุทธเจ้าเสด็จไปจำพรรษาอยู่บนสวรรค์ชั้นดาวดึงส์เพื่อเทศน์โปรดพระพุทธมารดา จนบรรลุโสดาปัตติผล ครั้นออกพรรษาในวันขึ้น 15 ค่ำ เดือน 11 แล้วจึงเสด็จลงจากเทวโลกที่เมืองสังกัสสะนคร ในกาลที่เสด็จลงจากเทวโลก ได้มีเนินเป็นอันเดียวกันจนถึงพรหมโลก เมื่อทรงแลดูข้างล่าง สถานที่นั้นก็มีเนินอันเดียวกันจนถึงอเวจีมหานรก ทรงแลดูทิศใหญ่และทิศเฉียง จักรวาลหลายแสนก็มีเนินเป็นอันเดียวกัน เทวดาก็เห็นพวกมนุษย์ แม้พวกมนุษย์ก็เห็นเทวดา สัตว์นรกก็เห็นมนุษย์และเทวดา ต่างก็เห็นกันเฉพาะหน้าทีเดียว ลำดับนั้น พระผู้มีพระภาคเจ้าจึงทรงเปล่งฉัพพรรณรังสีขณะที่พระองค์เสด็จลงมาจากสวรรค์ชั้นดาวดึงส์ รุ่งขึ้นวันแรม 1 ค่ำ เดือน 11

ชาวเมืองจึงพากันทำบุญตักบาตรเป็นการใหญ่เพราะไม่ได้เห็นพระพุทธเจ้ามาถึง 3 เดือน การทำบุญตักบาตรในวันนั้นจึงได้ชื่อว่า ตักบาตรเทวโรหนะ ต่อมามีการเรียกกร่อนไปเหลือเพียง ตักบาตรเทโว เพื่อระลึกถึงเหตุการณ์ในวันนั้นและเพื่อเป็นการอนุรักษ์วัฒนธรรมประเพณีที่ดีงามให้คงอยู่ เทศบาลนครเชียงรายจึงได้จัดงานประเพณี "ตักบาตรเทโว" เพื่อสืบทอดและทำนุบำรุงพระพุทธศาสนาเป็นประจำทุกปี

นายศุภกร พรประสิทธิ์ ม.4/7 เลขที่ 5

# data[].attributes.body
อาหารไทย

อาหารไทยขึ้นชื่อได้ว่ามีประวัติมาช้านาน ผู้คนส่วนใหญ่ทั้งในและต่างประเทศต่างนิยมชมชอบในอาหารไทยกันมากมาย โดยเฉพาะชื่อเสียงในด้านความเข้มข้นและจัดจ้านของรสอาหารที่ติดปากติดใจผู้คนมานับศตวรรษโดยส่วนใหญ่

อาหารไทยจะมีวิธีการประกอบอย่างง่ายๆ และใช้เวลาในการทำไม่มากนักโดยเฉพาะทุกครัวเรือนของคนไทย จะมีส่วนประกอบอาหารติดอยู่ทุกครัวเรือนไม่ว่าจะเป็นพริก แห้ง กุ้งแห้ง น้ำปลา กะปิ ส้มมะขาม กระเทียม หัวหอมตลอด จนปลาบ้าง รวมทั้งส่วนประกอบอาหารจำพวกผัก และเนื้อสัตว์นานาชนิด เพราะมีวิธีนำมาประกอบที่มีด้วยกันหลายรูปแบบไม่ ว่าจะเป็นแกง ต้ม ผัด ยำ รวมทั้งอาหารไทยได้รับอิทธิพลในการปรุงอาหารรวมทั้งรูปแบบในการรับประทานอาหารตั้งแต่ อดีต อาทิการนำเครื่องเทศมาใช้ในการประกอบอาหารก็ได้รับ อิทธิพลมาจากเปอร์เชียผ่านอินเดีย เครื่องเทศหรืออาหารจำพวกผัดก็ได้ รับอิทธิพลมาจากประเทศจีน เป็นต้น

น.ส.สุกานดา สัตย์กุศล ม.4/7 เลขที่31

# data[].attributes.headline
การละเล่น มอญซ่อนผ้า

# data[].attributes.subject
การละเล่น มอญซ่อนผ้า

# data[].attributes.body
“มอญซ่อนผ้า” คือการละเล่นพื้นบ้านของเด็กไทยที่มีมาตั้งแต่สมัยโบราณ คาดว่ามีต้นกำเนิดมาจากกลุ่มชาวมอญที่อาศัยอยู่ในจังหวัดกาญจนบุรี และมักนิยมเล่นกันในช่วงเทศกาลวันสงกรานต์ ซึ่งเป็นช่วงเวลาวันหยุดพักผ่อนของคนไทย

กติกาการเล่น: ผู้เล่นจำนวน 10 คนขึ้นไป นั่งล้อมวงกัน โดยมีผู้เล่น 1 คนสวมบทเป็น “มอญ” คอยถือตุ๊กตา หรือ ผ้าที่มัดเป็นปมคลายตุ๊กตาเดินรอบวงในขณะที่เพลง “มอญซ่อนผ้า” ดังขึ้น ผู้รับบทเป็นมอญจะต้องซ่อนผ้าไว้ด้านหลังของคนใดคนหนึ่ง และต้องรีบเดินวนมานั่งในตำแหน่งผู้ถูกซ่อนผ้า ผู้ถูกซ่อนผ้าต้องหยิบผ้านั้นขึ้นมาไล่ตีมอญก่อนที่มอญจะมานั่งในตำแหน่งของตนสำเร็จ หากตีไม่ทันผู้ถูกซ่อนผ้าจะต้องรับบทเป็นมอญแทนในตาถัดไป

น.ส.บูรยา สุทธิธรรม ม.4/7 เลขที่20

# data[].attributes.headline
วัฒนธรรมไทย : 

# data[].attributes.body
วัฒนธรรมไทย : ด้านภาษา

ประเทศไทยมีภาษาเป็นของตนเองมาตั้งแต่อดีตจนถึงปัจจุบันเนื่องจากประเทศไทยไม่เคยตกเป็นเมืองขึ้นของประเทศใด ในโลก ทำให้เรามีภาษาไทยใช้มาจนถึงปัจจุบัน และในประเทศไทยก็มีภาษาทางการ คือภาษากลาง ซึ่งคนในประเทศไม่ว่าจะอยู่ ในภาคไหนก็สามารถสื่อสารกันได้ด้วยภาษากลางนั้นเอง เพราะในประเทศไทยเรามีถึง 4 ภาคหลักและในแต่ละภาคก็ใช้ภาษาที่ แตกต่างกันไปบ้างดังนั้นเพื่อให้คนไทยสามารถสื่อสารตรงกันได้เราจึงมีภาษากลางเกิดขึ้นนั่นเอง

นางสาวชนิกานต์ พันธ์เขียว ม.4/7 เลขที่ 15

# data[].attributes.headline
วัฒนธรรมไทย : 

# data[].attributes.body
วัฒนธรรมไทย : ด้านการแต่งกาย
วัฒนธรรมไทยด้านการแต่งกาย ตั้งแต่ในอดีตมานั้นคนไทยมีเอกลักษณ์ด้านการแต่งกายที่ใช้ผ้าไทยซึ่งทำจากผ้าไหม ผ้า ทอมือต่างๆ นำมาทำเป็นผ้าสไบสำหรับผู้หญิงไทย ส่วนผู้ชายก็มีการแต่งกายที่นิยมสำหรับชาวบ้านก็คงหนีไม่พ้นผ้าขาวม้าซึ่ง นิยมใช้มาตั้งแต่สมัยโบราณจนถึงปัจจุบันก็ยังมีอยู่ ตัวอย่าง ในสมัยอยุธยาตอนปลายนั้นหญิงไทยจะนุ่งโจงกระเบนสวนเสื้อรัดรูปแขนกระบอก ผู้ชายจะนุ่งผ้าม่วงโจง สวม เสื้อคอปิด ผ่าอกแขนยาว โดยปกติจะไม่นิยมใส่เสื้อ ซึ่งในปัจจุบันนี้เราหาแทบไม่ได้แล้วสำหรับการแต่งกายแบบนี้ เนื่องจากคนไทยสมัยปัจจุบันนิยมแต่งกายตามแบบนิยม ตามชาวยุโรปซึ่งทำให้กายแต่งกายแบบอดีตเริ่มเลื่อนหายไปมาก

กวิสรา หิรัญสุข 13 4/7

# data[].attributes.headline
การแต่งกายไทย

# data[].attributes.subject
การแต่งกายไทย

# data[].attributes.body
การแต่งกายของคนไทยมีแบบฉบับ ตามสมัยและโอกาส โดยมีวิวัฒนาการมาตั้งแต่สมัยสุโขทัยจนถึงปัจจุบันนี้ แม้ในปัจจุบันคนส่วนใหญ่จะแต่งกายตามสมัยนิยม แต่เมื่อมีงานพิธีกรรมหรือพิธีสำคัญคนไทยมักจะแต่งการแบบไทยดั้งเดิมมีการรณรงค์ให้ใส่ผ้าไทย หรือชุดไทย หรือรณรงค์ให้ใส่ผ้าไทยในชีวิตประจำวัน ซึ่งนับได้ว่าเป็นเอกลักษณ์อย่างหนึ่งที่ชาติอื่นให้ความชื่นชม.

นางสาวพิชญาภา ผดุงพวก ม.4/7 เลขที่ 26

# data[].attributes.headline
การละเล่นม้าก้านกล้วย

# data[].attributes.subject
การละเล่นม้าก้านกล้วย

# data[].attributes.body
ม้าก้านกล้วยเป็นของเล่นพื้นบ้านที่เด็กๆ ในสมัยก่อนนิยมเล่นกันโดยทั่วไป โดยเด็กจะใช้ก้านกล้วยมาทำเป็นหัว หู หาง ของม้า แล้วสมมติว่าเป็นคนขี่ม้าพาวิ่ง เสมือนคนขี่ม้า บางทีก็แบ่งเป็นฝ่ายพระเอก ฝ่ายผู้ร้ายหรือขี่ม้าวิ่งแข่งขันกัน ม้าก้านกล้วยบางทีเรียกว่า ม้ากล้วย ซึ่งผู้ใหญ่ในสมัยนั้นได้คิดทำให้ลูกหลานวิ่งเล่น นับเป็นการออกกำลังกายเพื่อทำให้สุขภาพแข็งแรง รวมทั้งการทำของเล่นก็ง่ายสะดวก ไม่ต้องเสียค่าใช้จ่ายแต่อย่างใด เพราะต้นกล้วยปลูกกันแทบทุกครัวเรือนจนกลายเป็นสำนวนว่า “ดาษดื่นเหมือนกล้วยน้ำว้า”

น.ส.อภิญญา ประเสริฐสังข์ ม.4/7 เลขที่33

# data[].attributes.headline
ขนมไทย/เปียกปูนกะทิสด

# data[].attributes.subject
ขนมไทย/เปียกปูนกะทิสด

# data[].attributes.body
เปียกปูนกะทิสด เป็นขนมไทยที่ประยุกต์มาจากขนมเปียกปูน โดยขนมเปียกปูนนั้นดัดแปลงมาจากขนมกวนหรือกะละแม โดยในอดีตขนมเปียกปูนทำจากแป้งข้าวเจ้า แป้งท้าวยายม่อมและสีเขียวจากใบเตย กับสีดำจากกากมะพร้าวเผา ผสมด้วยน้ำปูนใส กะทิและน้ำตาล กวนจนข้นเหนียว จากนั้นเทใส่พิมพ์ รอจนขนมเปียกปูนเย็นลง จึงตัดเป็นชิ้นๆ โรยหน้าด้วยมะพร้าวขูด ซึ่งขนมเปียกปูนดั้งเดิมจะมีเนื้อขนมที่แข็งตัวมากกว่าเพราะมีส่วนผสมของแป้งท้าวยายม่อม ส่วนที่มาของชื่อขนมเปียกปูนนั้น เพราะเป็นขนมที่มีส่วนผสมของน้ำปูนใส จึงได้ชื่อว่าขนมเปียกปูน

เปียกปูนกะทิสดกลายเป็นของว่างเลี้ยงต้อนรับแขกบ้านแขกเมืองที่น่ารับประทานเป็นที่สุด ช่วยเพิ่มมูลค่าให้กับขนมไทยได้อย่างยอดเยี่ยมจริงๆ ปัจจุบันนอกจากเปียกปูนกะทิสดจะเป็นขนมไทยเลี้ยงต้อนรับ นิยมเสิร์ฟตามโต๊ะอาหารแล้ว ยังนิยมทำรับประทานภายในครอบครัว ทำเลี้ยงแขกที่มาเยือนและทำเลี้ยงในงานบุญงานมงคลอีกด้วย

น.ส.ปาริฉัตร เฉลิมพันธ์ ม.4/7 เลขที่ 25

# data[].attributes.headline
อาหารไทย-อาหารภาคใต้

# data[].attributes.subject
อาหารไทย-อาหารภาคใต้

# data[].attributes.body
อาหารพื้นบ้านภาคใต้ทั่วไปมีรสชาติโดดเด่นมีความเป็นเอกลักษณ์เฉพาะ มีลักษณะผสมผสานระหว่างอาหารไทยพื้นบ้านกับอาหารอินเดียใต้ เช่น น้ำบูดู ซึ่งได้มาจากการหมักปลาทะเลสดผสมกับเม็ดเกลือ และมีความคล้ายคลึงกับอาหารมาเลเซีย อาหารของภาคใต้จึงมีรสเผ็ดมากกว่าภาคอื่น ๆ และด้วยสภาพภูมิศาสตร์อยู่ติดทะเลทั้งสองด้านมีอาหารทะเลอุดมสมบูรณ์ แต่สภาพอากาศร้อนชื้น ฝนตกตลอดปี อาหารประเภทแกงและเครื่องจิ้มจึงมีรสจัด ช่วยให้ร่างกายอบอุ่น ป้องกันการเจ็บป่วยได้อีกด้วย

เนื้อสัตว์ที่นำมาใช้ปรุงเป็นอาหารนั้นส่วนมากก็จะนิยมสัตว์ทะเล เช่น ปลากระบอก ปลาทู ปูทะเล กุ้ง หอย ซึ่งหาได้ในท้องถิ่น อาหารพื้นบ้านของภาคใต้ เช่น แกงเหลือง แกงไตปลา นิยมใส่ขมิ้นปรุงอาหารเพื่อแก้รสคาว เครื่องจิ้มคือน้ำบูดู

อาหารของภาคใต้จะมีรสเผ็ดมากกว่าภาคอื่นๆ แกงที่มีชื่อเสียงของภาคใต้ คือ แกงเหลือง แกงไตปลา เครื่องจิ้มก็คือ น้ำบูดู และชาวใต้ยังนิยมนำน้ำบูดูมาคลุกข้าวเรียกว่า “ข้าวยำ” มีรสเค็มนำและมีผักสดหลายชนิดประกอบ อาหารทะเลสดของภาคใต้มีมากมาย ได้แก่ ปลาหอยนางรม และกุ้งมังกร เป็นต้น

การกิน                                                                                                                              ลักษณะเด่นของการรับประทานอาหารของชาวภาคใต้ คือ มีผักหลายชนิดเพื่อเป็นผักจิ้มหรือผักแกล้มในการรับประทาน อาหารทุกมื้อ ภาษาท้องถิ่น เรียกว่า “ผักเหนาะ”ความนิยมใน การรับประทานผักแกล้มอาหารของชาวใต้ เป็นผลมาจากการที่ ภาคใต้มีพืชผักชนิดต่างๆ มาก และหาได้ง่าย คนใต้นิยมรับประ ทานอาหารเผ็ด จึงต้องมีผักแกล้ม เพื่อช่วยบรรเทาความเผ็ด และเพื่อชูรสอาหาร

กอปรกฤษ สุขแสง เลขที่ 1 4/7

# data[].attributes.headline
รูปแบบสถาปัตยกรรมแบบรัตนโกสินทร์ตอนต้น

# data[].attributes.subject
รูปแบบสถาปัตยกรรมแบบรัตนโกสินทร์ตอนต้น

# data[].attributes.body
ในตอนต้นของกรุงรัตนโกสินทร์นั้นล้วนมีความต้องการเป็นอย่างอยุธยา จึงมีการผสมผสานความเป็นแบบไทยเดิมเข้ากับความแปลเปลี่ยนตามยุคสมัย มีการประยุกต์วิธีการใช้รูปแบบการสร้าง แต่ก็ยังคงยึดหลักแบบอยุธยาอยู่ ซึ่งถือว่ากษัตริย์เป็นเทพมาจึงเป็นลักษณะที่มีรปแบบคือเข้าพระสุเมรุตรงกลางด้านรอบจะเป็นเทพต่างๆเทวดาหรือแม่น้ำ ซึ่งทำให้มีความวิจิตรประณีตสวยงามมากๆ

นายอริญชย์ ทรงธรรม เลขที่9 ม.4/7

# data[].attributes.headline
การละเล่นไทย-เดินกะลา

# data[].attributes.subject
การละเล่นไทย-เดินกะลา

# data[].attributes.body
การเล่นเดินกะลา

ไม่จำกัดจำนวนผู้เล่น อุปกรณ์การเล่น กะลามะพร้าวคนละ 2 อัน เชือกยาวประมาณ 1 เมตร กติกาการเล่น นำกะลาที่ล้างสะอาดเจาะรูตรงกลางสำหรับร้อยเชือก แล้วร้อยเชือกผูกปมให้แน่นหนากันหลุดเวลาเดิน ผู้เล่นขึ้นไปยืนบนกะลามะพร้าวใช้นิ้วหัวแม่เท้าแตะ เมื่อเตรียมตัวเสร็จก็เริ่มเดินแข่งขันกันให้ถึงเส้นชัย ใครถึงก่อนคนนั้นคือผู้ชนะ ประโยชน์จากการเล่น ฝึกการทรงตัว พัฒนาความแข็งแรงของร่างกาย และสนุกสนานเพลิดเพลิน

นางสาววรกัญญา โสมะภีร์ เลขที่ 29

# data[].attributes.headline
อาหารไทย - หมูโสร่ง

# data[].attributes.subject
อาหารไทย - หมูโสร่ง

# data[].attributes.body
เป็นอาหารไทยที่ได้รับอิทธิพลมาจากเรือการค้าของโปรตุเกสและจีน จัดเป็นอาหารว่างที่นิยมรับประทานกันมาตั้งแต่สมัยอยุธยา

วิธีทำหมูโสร่ง

1.นำหมูบดและเครื่องปรุงทั้งหมด คลุกนวดให้เหนียว
2.นำเส้นหมี่ซั่วที่พักไว้ จับประมาณ 4-5 เส้น พันหมูให้เป็นก้อนกลมเหมือนลูกตะกร้อ
3.ตั้งกระทะ ใส่น้ำมัน ใช้ไฟอ่อนกลาง จากนั้นนำก้อนหมูที่พันเส้นหมี่ซั่วแล้วลงทอด แนะนำว่าน้ำมันต้องท่วมชิ้นหมู ทอดจนสุกเป็นสีเหลืองทอง นำขึ้นสะเด็ดน้ำมัน ก็พร้อมเสิร์ฟได้เลยจ้า จะเพิ่มความจัดจ้านด้วยน้ำจิ้มไก่หรือซอสมะเขือเทศก็ได้นะ

น.ส. ญดาวรรณ จำปาทอง เลขที่16 ม.4/7

# data[].attributes.headline
อาหารไทย:ขนมลืมกลืน

# data[].attributes.subject
อาหารไทย:ขนมลืมกลืน

# data[].attributes.body
ที่มาของชื่อ "ขนมลืมกลืน" ได้ยินได้ฟังมา 2 กระแส บ้างก็ว่าเป็นขนมอร่อย หอม หวาน มัน จนผู้ที่กินอยากเคี้ยวอยู่ในปากให้นานๆ จนต้องลืมกลืน บ้างก็ว่าเป็นเพราะขนมนุ่ม ลื่น เคี้ยวและกลืนง่ายมากๆ จึงเรียกชื่อว่า ขนมลืมกลืน มีวิธีทำดังนี้ 1.ผสมแป้งถั่วเขียวและน้ำลอยดอกมะลิลงในกระทะทองเหลือง คนให้เข้ากัน

2.ยกขึ้นตั้งไฟอ่อน คนจนแป้งสุกข้นและมีลักษณะใส

3.เติมน้ำตาลทราย คนต่อจนน้ำตาลทรายละลาย ยกออกจากความร้อน ใส่น้ำอัญชันลงไปตามความเข้มของสีที่ต้องการ นำส่วนผสมใส่ถุงบีบขณะที่ส่วนผสมยังร้อนอยู่

4.ใส่ถุงมือกันความร้อน บีบส่วนผสมให้เต็มพิมพ์พลาสติก พักให้เย็นลง

5.ทำหน้ากะทิ โดยนำส่วนผสมทั้งหมดใส่หม้อคนให้เข้ากัน ยกขึ้นตั้งไฟ กวนให้สุก พักให้เย็นลง แล้วกรองให้เนียน

6.ใส่หน้ากะทิในถุงบีบ ใช้หัวบีบเบอร์ 102 บีบส่วนผสมกะทิเป็นรูปดอกไม้สวยงาม แต่งหน้าด้วยถั่วเขียวเลาะเปลือก

น.ส.กันต์ฤทัย โอสถโอฬาร ม.4/7 เลขที่ 14

# data[].attributes.headline
การละเล่นไทย : กาฟักไข่

# data[].attributes.subject
การละเล่นไทย : กาฟักไข่

# data[].attributes.body
เป็นอีกหนึ่งการละเล่นที่เคยได้ยินชื่อ แต่หลายคนไม่ทราบกติกา โดยวิธีการเล่นก็คือ ใช้อะไรก็ได้ลักษณะกลม ๆ เท่าจำนวนคนเล่น ยกเว้นผู้ที่เป็นกา 1 คน มาสมมติว่าเป็น "ไข่" แล้วเขียนวงกลมลงบนพื้น 2 วง วงแรกเส้นผ่าศูนย์กลางประมาณ 4 ฟุต และอีกวงหนึ่งอยู่ข้างในวงแรก ขนาดเส้นผ่าศูนย์กลาง 1 ฟุต วาง "ไข่" ทั้งหมดไว้ในวงกลมเล็ก ให้คนใดคนหนึ่งเป็นกา ยืนในวงกลมวงใหญ่ หรือนั่งคร่อมวงกลมเล็ก นอกนั้นทุกคนยืนรอบนอกวงกลมวงใหญ่ คอยแย่งไข่ คนเป็นกามีหน้าที่ป้องกันไข่ไม่ให้ถูกแย่งไป

กติกาของกาฟักไข่ ก็คือ คนข้างนอกต้องแย่งไข่มาให้ได้ โดยใช้แขนหรือมือเอื้อมเข้าไป แต่ห้ามนำตัวเข้าไปในวงกลม และต้องระวังไม่ให้อีกาถูกมือหรือแขนได้ด้วย หากแย่งไข่ออกมาได้หมดแล้ว ให้ปิดตากา แล้วนำไข่ทั้งหมดไปซ่อน เพื่อให้กาตามหาไข่ หากพบไข่ที่ผู้เล่นคนใดนำไปซ่อน ผู้นั้นจะต้องเปลี่ยนมาเป็นกาแทน

น.ส.ปานรดา ธนากุลชนะสิน ม.4/7 เลขที่ 24

# data[].attributes.headline
ประเพณี-กวนข้าวทิพย์

# data[].attributes.subject
ประเพณี-กวนข้าวทิพย์

# data[].attributes.body
เป็นประเพณีที่ระลึกถึงสมเด็จพระสัมมาสัมพุทธเจ้าและ เหตุการณ์ที่นางสุชาดาได้กวนข้าวทิพย์ในวันขึ้น ๑๔ ค่ำ แล้วนำไปถวายพระพุทธเจ้าก่อนที่จะตรัสรู้ ๑ วัน โดยถือ ว่ามีผลานิสงฆ์มาก ด้วยเหตุนี้ชาวพุทธจึงพร้อมใจกันกวน ข้าวทิพย์ เพื่อถวายเป็นพุทธบูชา เทิดทูนพระเกียรติคุณ ด้วยความกตัญญูกตเวทิตาธรรม ข้าวทิพย์มธุปายาสนี้เชื่อ กันว่า เมื่อทำครบถ้วนตามพิธีแล้ว จะเป็นสิริมงคลแด่ผู้ทำ และผู้บริโภค สมควรจะเซ่นสรวงเทพารักษ์ ผู้ที่ได้บริโภค ข้าวทิพย์แล้ว จะประสบโชคลาภต่างๆ นานา ปราศจาก โรคาพยาธิ ภัยพิบัติ ประสบสิ่งที่เป็นมงคล

น.ส.กมลวรรณ ขันติธรรมกุล ม.4/7 เลขที่12

# data[].attributes.headline
อาหารไทย-ต้มยำกุ้ง

# data[].attributes.subject
อาหารไทย-ต้มยำกุ้ง

# data[].attributes.body
น.ส.สุวภัทร ปุริสา ม.4/7 เลยที่ 32

ที่มาของต้มยำกุ้งนั้นไม่ปรากฏหลักฐานแน่ชัดว่าใครเป็นผู้คิดค้น แต่หลักฐานหนึ่งที่ปรากฏชัดเจนคือมีการบันทึกถึงเมนู “ต้มยำ” มาตั้งแต่สมัยรัชกาลที่ 5 แต่เป็นต้มยำปลาต่าง ๆ ส่วนในตำราแม่ครัวหัวป่าก์ (พ.ศ. 2451) โดยท่านผู้หญิงเปลี่ยน ภาสกรวงศ์ ซึ่งเป็นตำราอาหารอย่างเป็นทางการของไทยเล่มแรกได้ปรากฏชื่อเมนูต้มยำเขมร หรือแกงนอกหม้อ แต่ก็หน้าตาไม่เหมือนต้มยำกุ้งที่เรากินอยู่ในปัจจุบัน

ส่วนผสม ต้มยำกุ้งน้ำข้น

กุ้งก้ามกราม 10 ตัว (ประมาณ 1 กิโลกรัม)

ซุปหมูก้อน 1 ก้อน

เกลือ 1/2 ช้อนชา

น้ำปลา 1 ช้อนโต๊ะ

กระเทียม  4-5 กลีบ

หอมแดง 10 หัว

มะขามเปียก 2-3 ช้อนโต๊ะ

น้ำพริกเผา 2 ช้อนโต๊ะ

พริกแดง พริกขี้หนูสวน 1/2 ถ้วย

มะเขือเทศ 1 ถ้วย

ตะไคร้ 2-3 ต้น

ข่า 10 ชิ้น

ใบมะกรูด 4-5 ใบ

มะนาวสด 2-3 ลูก

เห็ดฟาง 2 ถ้วย

ต้มหอม ผักชีไทย  ผักชีฝรั่ง 1 ถ้วย

กะทิสด 250 ml

วิธีทำ ต้มยำกุ้งน้ำข้น

1. เริ่มจากการเตรียมหม้อใส่น้ำต้มให้เดือด

2. ใส่ซุปก้อน เกลือ ข่า ตะไคร้ทุบ หอมแดง กระเทียม ปิดฝาต้มต่อให้เดือดให้เครื่องสมุนไพรหอมดี ต้มประมาณ 1-2 นาที

3. ใส่น้ำพริกเผาลงไป คนพอเข้ากันให้น้ำพริกเผาละลาย

4. ใส่กุ้งก้ามกราม ใส่เห็ดฟาง ใส่มะเขือเทศ ต้มต่อประมาณ 1 นาที

5. ฉีกใบมะกรูดลงไป ใส่พริกขี้หนูสวน พริกแดง ตำหยาบๆ ปรุงรสด้วยน้ำมะขามเปียกลงไป น้ำปลา คนนิดหน่อย ต้มพอเดือดใส่กะทิลงไป ต้มพอร้อนๆ ชิมรสปรุงให้ได้ตามชอบ

6. ปิดไฟ บีบน้ำมะนาวสดๆ ลงไป เพิ่มความเปรี้ยว ความหอมให้กับต้มยำ ใส่ต้นหอม ผักชีไทย ผักชีฝรั่ง ลงไป คนพอเข้ากัน พร้อมตักเสิร์ฟน้ำสะอาด 1 ลิตร

# data[].attributes.headline
อาหารไทย-ขนมจีนน้ำเงี้ยว

# data[].attributes.subject
อาหารไทย-ขนมจีนน้ำเงี้ยว

# data[].attributes.body
ขนมจีนน้ำเงี้ยว เป็นเมนู อาหารภาคเหนือ มีส่วนประกอบ คือ ดอกงิ้ว มีการดัดแปลงมาจาก น้ำพริกอ่อง โดยน้ำพริกแกง จะมีความเข้มข้นคล้ายน้ำพริกแกงส้มของทางภาคกลาง คือ ใช้พริกแห้ง แต่จะไม่ใส่กระชาย แต่จะใส่ถั่วเน่าแผ่น หรือเต้าเจี้ยว หรือใส่ทั้ง 2 อย่าง

น้ำเงี้ยว เป็นอาหารยอดนิยมในหมู่ชาวล้านนามาแต่อดีตจนถึงปัจจุบัน ชาวบ้านมักจะทำน้ำเงี้ยว สำหรับจัดเลี้ยงในงานต่าง ๆ ถือว่าเป็นอาหารมงคลอย่างหนึ่ง ของชาวล้านนา ถือเป็นอาหารขึ้นชื่อของ จังหวัดเชียงราย เพราะน้ำเงี้ยว จะเข้มข้น และจัดจ้านมาก ๆ

ปณิตา บัวลอย เลขที่22 ม.4/7

# data[].attributes.body
ช้างเป็นสัตว์ที่ดำรงอยู่ คู่กับประเทศไทยมาเป็นเวลานาน ในรัชสมัยพระบาทสมเด็จพระพุทธเลิศหล้านภาลัย รัชกาลที่ 2 แห่งกรุงรัตนโกสินทร์ สยามประเทศเคยใช้ธงชาติเป็น รูปช้างเผือก ชาวไทยเชื่อกันว่าช้างเผือกเป็นสัตว์คู่บารมีของพระมหากษัตริย์ ช้างเผือกจึงได้รับการยกย่องเสมือนเจ้านายชั้นเจ้าฟ้า ช้างเป็นผู้ปกป้องเอกราชแห่งชาติ ไทย

นายคูณบุญ กุศล

# data[].attributes.attachment_caption
น.ส.วณิชวรรณ นนท์แสงโรจน์ เลขที่ 28 มี.4:7

# data[].attributes.headline
วัฒนธรรมประเพณีพื้นบ้าน เทศกาลสงกรานต์

# data[].attributes.subject
วัฒนธรรมประเพณีพื้นบ้าน เทศกาลสงกรานต์

# data[].attributes.body
ประเพณีพื้นบ้านเกิดจากการสร้างสรรค์ของชาวบ้านหมู่บ้านหนึ่ง หรือชุมชนใดชุมชนหนึ่ง หรือหลายหมู่บ้าน ที่มีความคล้ายคลึงกันในเรื่องความเป็นมาของเผ่าพันธุ์ การทำมาหากิน และมักแยกอยู่โดดๆ ห่างไกลจากการติดต่อกับชุมชนที่เป็นเมือง เช่น เทศกาลสงกรานต์ วันสงกรานต์ คือ การฉลองวันขึ้นปีใหม่ของไทย ซึ่งเป็นประเพณีและมรดกทางวัฒนธรรมอันล้ำค่าของชาติ ที่สืบทอดมาตั้งแต่สมัยโบราณ โดยปัจจุบันยังถือเป็นวันหยุดราชการอีกด้วย รวมทั้งยังมีการจัดกิจกรรมวันสงกรานต์ทั่วประเทศ แก่นสำคัญของวันสงกรานต์นั้นเน้นไปที่ความกตัญญู ความอบอุ่น ความสนุกสนาน และการเคารพให้เกียรติซึ่งกันและกัน

# data[].attributes.headline
ประเพณีลอยกระทง

# data[].attributes.subject
ประเพณีลอยกระทง

# data[].attributes.body
ลอยกระทง เป็นพิธีอย่างหนึ่งที่มักจะทำกันในคืนวันเพ็ญ เดือน 12 หรือวันขึ้น 15 ค่ำเดือน 12 อันเป็นวันพระจันทร์เต็มดวง และเป็นช่วงที่น้ำหลากเต็มตลิ่ง โดยจะมีการนำดอกไม้ ธูป เทียนหรือสิ่งของใส่ลงในสิ่งประดิษฐ์รูปต่างๆ ที่ไม่จมน้ำ เช่น กระทง เรือ แพ ดอกบัว ฯลฯ แล้วนำไปลอยตามลำน้ำ โดยมีวัตถุประสงค์ และความเชื่อต่างๆ กัน ในปีนี้ วันลอยกระทง ตรงกับวันที่ 27 พฤศจิกายน 2566

ประเพณีลอยกระทง (Loy Krathong Festival) มิได้มีแต่ในประเทศไทยเท่านั้น ในประเทศจีน อินเดีย เขมร ลาว และพม่า ก็มีการลอยกระทงคล้ายๆ กับบ้านเรา จะต่างกันบ้าง ก็คงเป็นเรื่องรายละเอียด พิธีกรรม และความเชื่อในแต่ละท้องถิ่น แม้แต่ในบ้านเราเอง การลอยกระทง ก็มาจากความเชื่อที่หลากหลายเช่นกัน

น.ส.ภัสสร์อร วิเศษ เลขที่27 4/7

# data[].attributes.headline
การละเล่น-หมากเก็บ

# data[].attributes.subject
การละเล่น-หมากเก็บ

# data[].attributes.body
ของเล่นที่เล่นกันทั่วโลก ส่วนใหญ่ใช้ก้อนหิน 5 ก้อน อุปกรณ์หาง่าย จึงมีการตั้งกติกากันนิดหน่อย และปรับเปลี่ยนบ้างตามแต่ละพื้นที่ วิธีการเล่นหลักๆ คือ การเลือกหินก้อนนำแล้วโยนขึ้นอากาศ พร้อมกับรวบก้อนหินที่รอท่าอยู่ที่พื้น รวบปุ๊บรอรับก้อนที่กำลังร่วงจากอากาศปั๊บ ถือเป็นการเล่นที่สายตาและมือต้องประสานกันด้วยความแม่นยำ

ประโยชน์ของการเล่น

ด้านร่างกาย ฝึกกล้ามเนื้อมัดเล็กให้สอดคล้องกับสายตา ฝึกความแม่นยำจากการคาดคะเน ป้องกันความจำเสื่อมในกลุ่มผู้สูงอายุ

ด้านจิตใจ รู้จักยอมรับความพ่ายแพ้และความชนะ ฝึกฝนให้ตัวเองพยายามมีทักษะในการชนะในเกมท้ายที่สุดคือชนะใจตน ทั้งยังฝึกการควบคุมอารมณ์หากเล่นแพ้

ด้านปัญญา ฝึกสมาธิ เกิดไหวพริบในการแก้ปัญหา

ด้านสังคม หากเล่นเป็นหมู่คณะจะเป็นการเปิดโอกาสให้เรียนรู้การอยู่ร่วมกับผู้อื่น และยังใช้เวลาว่างให้เป็นประโยชน์

ภาพประกอบ

หมากเก็บที่ใช้โซ่พลาสติกเป็นอุปกรณ์การเล่น หมากเก็บที่ใช้โซ่พลาสติกเป็นอุปกรณ์การเล่น

น.ส.นิชนันท์ ดวงฤทัย ม.4/7 เลขที่ 19

# data[].attributes.headline
ขนมไทย - ขนมครก

# data[].attributes.subject
ขนมไทย - ขนมครก

# data[].attributes.body
มีหลักฐานว่าขนมครกเป็นที่นิยมแพร่หลายมาตั้งแต่สมัยอยุธยา มีการทำเตาขนมครกขายตั้งแต่ยุคนั้น ขนมครกแต่เดิมใช้ข้าวเจ้าแช่น้ำ โม่รวมกับหางกะทิ ข้าวสวย และมะพร้าวทึนทึกขูดฝอย ผสมเกลือเล็กน้อยใช้เป็นตัวขนม ส่วนหน้าของขนมครกเป็นหัวกะทิ ขนมครกชาววังจะมีการดัดแปลงหน้าขนมครกให้แปลกไปอีก เช่น หน้ากุ้ง (แบบเดียวกับข้าวเหนียวหน้ากุ้ง) หน้าไข่ หน้าหมู (แบบเดียวกับไส้ปั้นสิบ) หน้าเผือก หน้าข้าวโพด หน้าต้นหอม

น.ส.ธัญวรัตม์ ชัยฤกษ์ ม.4/7 เลขที่ 17

# data[].attributes.headline
วัฒนธรรมการจี้พลอยแบบชาวจันทบูร

# data[].attributes.subject
วัฒนธรรมการจี้พลอยแบบชาวจันทบูร

# data[].attributes.body
เมื่อกล่าวถึงไทยในแวดวงของอัญมณี ทุกคนก็คงจะนึกถึง “ทับทิมสยาม” พลอยสีที่เป็นที่กล่าวขานถึงความสวยงามไร้ที่ติในอดีต ซึ่งเป็นอัญมณี ที่ทำให้ไทยเป็นที่รู้จักในตลาดโลกในฐานะเป็นแหล่งผลิตอัญมณี ที่สวยงาม ดึงดูดให้ชาวต่างชาติเข้ามาซื้อหาในไทย โดยเฉพาะที่จังหวัดจันทบุรีซึ่งเป็นแหล่งผลิตและค้าอัญมณี แม้ว่าในปัจจุบันไทยจะต้องนำเข้าวัตถุดิบอัญมณี จากต่างประเทศ แต่ด้วยชื่อเสียงที่มีมาตั้งแต่อดีตจึงยังทำให้ไทยเป็นศูนย์กลางการค้าและผลิตอัญมณี ที่สำคัญแห่งหนึ่งของโลกในปัจจุบัน

ในปี 2551 ได้เกิดเพลิงไหม้ครั้งใหญ่ขึ้นในตลาดจันทบุรี ซึ่งย่านนี้ส่วนใหญ่เป็นร้านค้าและเจียระไนพลอย เมื่อเพลิงสงบลงแล้ว เจ้าของบ้านได้เข้าไปสำรวจทรัพย์สินภายในบ้านก็พบว่าพลอยเนื้อแข็งมิได้ถูกไฟเผา แต่กลับมีสีสันสวยงามกว่าเดิมมาก ซึ่งถือเป็นการจุดประกายให้แต่ละคนคิดค้นวิธีการเผาพลอยขึ้นมา และพัฒนาจนสำเร็จ ส่งผลให้จันทบุรีกลายเป็นผู้นำการปรับปรุงคุณภาพพลอยสีด้วยความร้อนของโลกในปัจจุบัน จนยากที่จะหาประเทศใดทำได้ทัดเทียม คาดว่าพลอยก้อนในตลาดโลกที่ผ่านการปรับปรุงคุณภาพราวร้อยละ 90 ล้วนมาจากจังหวัดจันทบุรีทั้งสิ้น

การเผาพลอยจะได้สีสวยหรือไม่นั้น นอกจากจะขึ้นอยู่กับเทคนิคการเผาแล้ว การใช้เตาที่ดีและเหมาะสมก็เป็นสิ่งที่ต้องมีควบคู่กัน โดยเตาเผาที่นิยมใช้ในปัจจุบัน อาทิ เตาไฟฟ้า เตาน้ำมัน เตาแก๊ส และเตาถ่านไม้ เป็นต้น ส่วนอุณหภูมิที่ใช้ในการเผาพลอยนั้นจะขึ้นอยู่กับขนาด ชนิด สีที่ต้องการและแหล่งที่มาของพลอยนั้น โดยปกติจะนำพลอยไปเผาที่อุณหภูมิ 1,600-1,900 องศาเซลเซียส ปัจจุบันการเผาพลอยเป็นที่ยอมรับจากทั่วโลกเพราะเป็นการให้ความร้อนเข้าไปทำให้เกิดการเปลี่ยนแปลงทางเคมีภายในเนื้อพลอย โดยไม่มีการใส่สารแปลกปลอมเข้าไปช่วยแต่อย่างใด จึงไม่ถือว่าเป็นการทำเทียม และสีที่ได้รับหลังการเผาจะไม่กลับคืนสู่สภาพเดิม ทั้งนี้ การเผาพลอยเป็นความลับเฉพาะตัว เพราะเป็นธุรกิจที่ให้ผลตอบแทนสูง แต่ก็มีความเสี่ยงสูงมากที่เผาแล้วเสียหรือไม่ได้สีสวยเท่าเดิม ซึ่งจะทำให้ราคาขายตกลงไปมากหรืออาจจะขายไม่ได้เลย ฉะนั้น ผู้ที่จะทำการเผาพลอยได้ก็จะต้องเป็นคนกล้าได้กล้าเสียมากพอสมควรเลยทีเดียว

นาย จรูญทัฏน์ อุ่นใจ เลขที่ 6 ชั้น ม.4/7

# data[].attributes.headline
วัฒนธรรมไทย : มวยไทย

# data[].attributes.subject
วัฒนธรรมไทย : มวยไทย

# data[].attributes.body
มวยไทยเป็นศิลปะการป้องกันตัวที่โด่งดังไปทั่วโลก เป็นส่วนหนึ่งของวัฒนธรรมไทยที่มีมาแต่โบราณ จนหลายคนเรียกว่าเป็นอาวุธที่รุนแรง จนมีการนำไปปรับปรุงปรับเปลี่ยนให้เป็นมวยรูปแบบต่าง ๆ และนำไปใช้ในการแข่งขันระดับโลก แต่สำหรับคนไทยที่มีความนิยมมวยไทยแท้ ก็ยังสามารถหาดูได้อย่างแพร่หลายตามที่ต่าง ๆ และเป็นที่ยอมรับของชาวต่างชาติ จนมีคนเดินทางมาเรียนรู้กันอย่างไม่ขาดสาย

เมื่อเด็ก ๆ เรียนรู้ไปแล้วก็อย่าลืมช่วยกันสืบสานวัฒนธรรมไทยที่เป็นเอกลักษณ์ให้อยู่ต่อไป หรือดัดแปลงอย่างสร้างสรรค์เพื่อสร้างความน่าจดจำอย่างมีชั้นเชิงต่อไปในอนาคต

น.ส.วาสิตา อิ่นแก้ว ม.4/7 เลขที่30

# data[].attributes.headline
ประวัติศาสตร์ของไทย

# data[].attributes.subject
ประวัติศาสตร์ของไทย

# data[].attributes.body
อาณาจักรสุโขทัย เหนือขึ้นไป พญามังรายทรงตั้งอาณาจักรล้านนาในปี 1839 มีศูนย์กลางอยู่ที่เชียงใหม่ ทรงรวบรวมแว่นแคว้นขึ้นในแถบลุ่มแม่น้ำปิง ส่วนบริเวณลุ่มแม่น้ำเจ้าพระยาตอนล่างมีการตั้งสหพันธรัฐในบริเวณเพชรบุรี สุพรรณบุรี ลพบุรีและอยุธยาในคริสต์ศตวรรษที่ 11 นักประวัติศาสตร์กระแสหลักมักเลือกนับสุโขทัยเป็นราชธานีแห่งแรกของคนไทย

อาณาจักรอยุธยาก่อตั้งขึ้นเมื่อปี 1893 ต่อมาเป็นใหญ่แทนจักรวรรดิเขมร และแทรกแซงอาณาจักรสุโขทัยอย่างต่อเนื่องจนสุดท้ายถูกรวมเข้าเป็นส่วนหนึ่งของอยุธยา สมเด็จพระบรมไตรโลกนาถทรงจัดการปกครองโดยแบ่งพลเรือนกับทหารและจตุสดมภ์ซึ่งบางส่วนใช้สืบมาจนถึงรัชสมัยพระบาทสมเด็จพระจุลจอมเกล้าเจ้าอยู่หัว และทรงริเริ่มระบบเจ้าขุนมูลนาย ทำให้ประชากรส่วนใหญ่เป็นไพร่ใช้แรงงานปีละ 6 เดือน กรุงศรีอยุธยาเริ่มติดต่อกับชาติตะวันตกเมื่อ พ.ศ. 2054 หลังจากนั้นในปี 2112 กรุงศรีอยุธยาตกเป็นประเทศราชของราชวงศ์ตองอูแห่งพม่า สมเด็จพระนเรศวรมหาราชทรงประกาศอิสรภาพในอีก 15 ปีให้หลัง กรุงศรีอยุธยายังติดต่อกับชาติตะวันตก จนรุ่งเรืองถึงขีดสุดในรัชกาลสมเด็จพระนารายณ์มหาราช ความขัดแย้งภายในติด ๆ กันหลายรัชกาลในราชวงศ์บ้านพลูหลวง และการสงครามกับราชวงศ์คองบอง (อลองพญา) จนส่งผลให้เสียกรุงครั้งที่สองเมื่อปี 2310 หลังจากนั้นบ้านเมืองแตกออกเป็นชุมนุมต่าง ๆ เจ้าตากทรงรวบรวมแผ่นดินและขยายอาณาเขต หลังเกิดความขัดแย้งช่วงปลายรัชกาล พระองค์และพระราชโอรสทั้งหลายทรงถูกสำเร็จโทษโดยพระบาทสมเด็จพระพุทธยอดฟ้าจุฬาโลก ปฐมกษัตริย์แห่งราชวงศ์จักรี ผู้สถาปนากรุงรัตนโกสินทร์ขึ้นในปี 2325

นายปิยะ แช่มล้วน ม.4/7 เลขที่4

# data[].attributes.headline
การละเล่น -​ งูกินหาง

# data[].attributes.subject
การละเล่น -​ งูกินหาง

# data[].attributes.body
งูกินหาง เป็นการละเล่นไทยที่เลียนแบบการเคลื่อนไหวและธรรมชาติของงู โดยแบ่งผู้เล่นออกเป็น 2 ฝั่ง ฝั่งแม่งูจะปกป้องลูกงู มีวิธีการเล่นดังนี้

7.1) จับไม้สั้นไม้ยาว หรือตกลงกันว่า ใครจะเป็นพ่องู กับแม่งู คนที่เหลือต่อแถวแม่งู เป็นลูกงู

7.2) พ่องูและแม่งูหันหน้าเข้าหากัน ร้องเพลงโต้ตอบกัน เมื่อเพลงจบ แม่งูต้องวิ่งพาลูกงูหนี

7.3) พ่องูวิ่งไล่จับลูกงูทีละคน

น.ส.เกสรา ลิลตสุวรรณ เลขที่ 10 ม.4/7

# data[].attributes.headline
ประเพณีอุ้มพระดำน้ำ

# data[].attributes.subject
ประเพณีอุ้มพระดำน้ำ

# data[].attributes.body
ประเพณีอุ้มพระดำน้ำ เป็นประเพณีที่ชาวจังหวัดเพชรบูรณ์ ได้ร่วมมือกันจัดขึ้นในวันแรมสิบห้าค่ำเดือนสิบ ซึ่งประวัติความเป็นมาของประเพณีอุ้มพระดำน้ำก็คือ เมื่อประมาณ 400 ปีที่ผ่านมามีชาวบ้านกลุ่มหนึ่งมีอาชีพหาปลาขาย และได้ไปหาปลาที่แม่น้ำป่าสักเป็นประจำทุกวัน อยู่มาวันหนึ่งก็ได้เกิดเรื่องที่ไม่มีใครให้คำตอบได้ว่า เกิดอะไรขึ้นเพราะวันนั้น ไม่มีใครจับปลาได้สักตัว จากนั้นก็เกิดเหตุการณ์ประหลาดขึ้นตรงบริเวณ วังมะขามแฟบ (ไม้ระกำ) ซึ่งปกติบริเวณนี้น้ำจะไหลเชี่ยวมาก จู่ ๆ น้ำก็หยุดไหล และมีพรายน้ำผุดขึ้นมาพร้อมกับพระพุทธรูป ชาวบ้านจึงอัญเชิญพระพุทธรูปองค์ดังกล่าว ขึ้นจากน้ำและนำไปประดิษฐานไว้ที่วัดไตรภูมิ เป็นพระพุทธรูปคู่บ้านคู่เมืองของจังหวัดเพชรบูรณ์ จนกระทั่งถึงวันสารทไทยหรือ วันแรม 15 ค่ำเดือนสิบ พระพุทธรูปองค์ดังกล่าว (พระพุทธมหาธรรมราชา) ก็ได้หายไปจากวัด ชาวบ้านจึงช่วยกันตามหาและพบพระพุทธรูป อยู่บริเวณวังมะขามแฟบ จากนั้นเป็นต้นมา พอถึงวันแรม 15 ค่ำเดือน 10 ชาวจังหวัดเพชรบูรณ์ ก็จะจัดงานซึ่งเรียกว่า “อุ้มพระดำน้ำ”[1] ตั้งแต่วันที่ 19 กันยายน พ.ศ. 2522 เป็นต้นมา

พิมุกต์ ประมาณพล ม4/7 เลขที่8

# data[].attributes.headline
จิตกรรมฝาผนังภายในอุโบสถ

# data[].attributes.subject
จิตกรรมฝาผนังภายในอุโบสถ

# data[].attributes.body
จิตกรรมไทย เป็นวิจิตรศิลป์อย่างหนึ่งเป็นงานศิลปะประยุกต์ โดยเขียนด้วยสีฝุ่นตามวิธีการของช่างเขียนไทยแต่โบราณ นิยมเขียนเรื่องเกี่ยวกับอดีตพระพุทธเจ้า พุทธประวัติ ทศชาติชาดก ไตรภูมิ วรรณคดีและชีวิตไทย ส่วนใหญ่นิยมเขียนประดับผนังอุโบสถ วิหาร สะท้อนให้เห็นวัฒนธรรมอันดีงามของชาติ มีคุณค่าทางศิลปะและเป็นประโยชน์ต่อการศึกษาค้นคว้า มีเรื่องที่เกี่ยวกับ ศาสนา ประวัติศาสตร์ โบราณคดี ชีวิตความเป็นอยู่ วัฒนธรรมการแต่งกาย ตลอดจนการแสดงการเล่นพื้นเมืองต่าง ๆ ของแต่ละยุคสมัย

น.ส.กมลฉัตร ยี่นาง ม.4/7 เลขที่ 11

# data[].attributes.headline
ขนมไทย-ลูกชุบ

# data[].attributes.subject
ขนมไทย-ลูกชุบ

# data[].attributes.body
ลูกชุบ(Fruit Shaped Mung Beans) เป็นขนมหวานจากแคว้นอัลการวี (Aigaeve) ของโปรตุเกส เรียกว่า Massapaes ทําจากเม็ด อัลมอนด์ บดกวนกับน้ำตาล ปั้นเป็นรูปต่าง ๆ สําหรับแต่งหน้าเค้ก พ่อค้าชาวโปรตุเกสนำเข้ามายัง อยุธยา ตั้งแต่สมัยสมเด็จพระนารายณ์มหาราชคนที่มีส่วนสําคัญคือ มารีปินยา เดอ กีย์มาร์ (Dona Maria del Pifia) หรือ “ท้าวทองกีบม้า” เชื้อสายญี่ปุ่น-โปรตุเกส ภรรยาเจ้าพระยาวิไชเยนทร์ หรือฟอลคอน (Constantine Phaulkon) ทําหน้าที่ชาววิเสทหรือแม่ครัวประจําราชสํานักจากพื้นฐานขนมไทยที่เดิมมีเพียง แป้ง น้ำตาล และมะพร้าว ได้เพิ่มไข่ รวมทั้งการอบที่เป็นเทคโนโลยีการอาหารของโปรตุเกส เกิดนวัตกรรมและอาหารใหม่ ๆ เช่น ขนมไข่ ขนมผิง ไข่เต่า หม้อแกง สําปันนี ทองหยิบ ทองหยอด ฝอยทอง ทองโปร่ง ทองพลุ ทองม้วน สังขยา รวมทั้ง ลูกชุบ ที่ใช้ “ถั่วเขียว” แทน อัลมอนด์ ปั้นเป็นรูปผลไม้ แต้มสี ชุบวุ้น แต่เดิมทํากันเฉพาะในวัง ทําแจกให้เด็ก ๆ ในงานเทศกาล (กมลชนก พูลสวัสดิ์, 2556) ต่อมาแพร่หลายสู่ประชาชนทั่วไป

ชื่อ น.ส.ปรีญาพัชญ์ เรืองอมรชัย ชั้น ม.4/7 เลขที่23

# data[].attributes.body
นายอุกฤษฏ์ พานิชวรพันธ์

ประเทศไทย มีชื่ออย่างเป็นทางการว่า ราชอาณาจักรไทย เป็นรัฐชาติอันตั้งอยู่ในภูมิภาคเอเชียตะวันออกเฉียงใต้ เดิมมีชื่อว่า "สยาม" รัฐบาลประกาศเปลี่ยนชื่อเป็นประเทศไทยอย่างเป็นทางการตั้งแต่ปี 2482 ประเทศไทยมีขนาดใหญ่เป็นอันดับที่ 50 ของโลก มีเนื้อที่ 513,120 ตารางกิโลเมตร[9] และมีประชากรมากเป็นอันดับที่ 20 ของโลก คือ ประมาณ 70 ล้านคน มีอาณาเขตติดต่อกับประเทศพม่าทางทิศเหนือและตะวันตก ประเทศลาวทางทิศเหนือและตะวันออก ประเทศกัมพูชาทางทิศตะวันออก และประเทศมาเลเซียทางทิศใต้ กรุงเทพมหานครเป็นศูนย์กลางการบริหารราชการแผ่นดินและนครใหญ่สุดของประเทศ และการปกครองส่วนภูมิภาค จัดระเบียบเป็น 76 จังหวัด[10] แม้จะมีการสถาปนาระบอบประชาธิปไตยอันมีพระมหากษัตริย์ทรงเป็นประมุขและประชาธิปไตย ระบบรัฐสภา ในปี 2475 แต่กองทัพยังมีบทบาทในการเมืองไทยสูง โดยมีรัฐประหารครั้งล่าสุดในปี 2557